A thrombocytaaggregáció-gátló kezelés gyakorlata heveny szívinfarktusban
Authors: Jánosi András , Ferenci Tamás , Bársony Gábor , Szabóné Póth Anikó , Vajer Péter , Andréka Péter 
Published: November 2022

Összefoglaló.
Bevezetés: Szívinfarktust túlélt betegeknél a
thrombocytaaggregáció-gátló (TAG-) kezelésnek fontos szerepe van az újabb
ischaemiás események megelőzése szempontjából. Célkitűzés:
Annak vizsgálata, hogy a kórházi távozás idején a betegek milyen arányban
részesültek clopidogrel-, prasugrel- és ticagrelorkezelésben, és az utánkövetés
ideje alatt milyen arányban folytatták a javasolt terápiát.
Módszer: A Nemzeti Szívinfarktus Regiszter adatbázisában
2018. 01. 01. és 2020. 12. 31. között 39 308 olyan, infarktus miatt kezelt
beteget tartottunk nyilván, aki egészségügyi azonosító számmal rendelkezett, és
szívkatéteres centrumban kapott ellátást. Eredmények: 16 273
betegnél ST-elevációval (STEMI), 20 305 betegnél ST-elevációval nem járó
(NSTEMI) infarktus volt. A betegek 80%-a hypertoniás volt, minden harmadik
betegnél diabetes mellitus (35%), illetve csökkent vesefunkció (30%)
igazolódott. A kórházból távozó betegek 36 578 infarktusos eseményénél elemeztük
a távozáskor adott TAG-kezelési javaslatot. A STEMI-betegek 96,2%-a aszpirin-,
78,3%-a clopidogrel-, 12,7%-a prasugrel- és 4,3%-a ticagrelorkezelési javaslatot
kapott. Az NSTEMI-betegcsoportban 93,9%, 77,7%, 8,3%, 3,2% értékeket találtuk. A
speciális feltételek esetén rendelhető gyógyszerek (prasugrel, ticagrelor)
esetén az egyes centrumok között jelentős különbségek voltak: a javaslat a
prasugrel esetén 1,2–24,3%, a ticagrelor esetén 0,3–10,8% között változott. A
Nemzeti Egészségbiztosítási Alapkezelő (NEAK) adatbázisának felhasználásával
követtük a gyógyszerkiváltási eseményeket. A gyógyszertámogatási adatok 29 405
betegnél álltak rendelkezésre. Az adherencia vizsgálatakor a leghosszabb
időszakot vettük figyelembe, és a türelmi idő 2 hónap volt. Az
adherencia-időtartamokat standard túléléselemzési eszköztárral
(Kaplan–Meier-féle eljárás) dolgoztuk fel. Az első gyógyszerkiváltást követő 1
évnél a clopidogrel, a prasugrel és a ticagrelor esetében a betegek 76,1%-a,
78,3%-a és 80,9%-a adherens volt a javasolt kezeléshez.
Következtetés: Bizonyos TAG-gyógyszerek alkalmazásának
gyakorisága jelentősen eltér a különböző intervenciós centrumokban. 1 évvel a
kezelés megkezdése után a betegek több mint háromnegyede adherens a kezeléshez.
Orv Hetil. 2022; 163(19): 743–749.

Summary.
Introduction: In patients who have survived myocardial
infarction, platelet aggregation inhibitor (TAG) treatment plays an important
role in preventing recurrent ischemic events. Objective: to
investigate the proportion of patients who received aspirin, clopidogrel,
prasugrel and ticagrelor during the hospitalization and the proportion of
patients who continued taking the recommended therapy during follow-up. All
patients treated for myocardial infarction who had a medical ID number were
included in the study. Results: 16 273 patients had
ST-elevation (STEMI) and 20 305 patients had non-ST-elevation (NSTEMI)
infarction. 80% of patients were hypertensive. Diabetes mellitus (35%) and
impaired renal function (30%) were demonstrated in one in three patients. The
TAG treatment recommendation was analysed in 36 578 patients who left the
hospital. Clopidogrel 12.7%, prasugrel 4.3%, ticagrelor, 93.9%, 77.7%, 8.3% and
3.2% were found in the NSTEMI group. For medicines available under special
conditions (prasugrel, ticagrelor), there were significant differences between
centres: the proposal varied between 1.2–4.3% for prasugrel and 0.3–10.8% for
ticagrelor. Drug switching events were monitored using the National Institute of
Health Insurance Fund database. Pharmacovigilance data were available for 29 405
patients. We considered the longest period in the adherence study, and the grace
period was 2 months. Adherence durations were processed using a standard
survival analysis toolkit (Kaplan–Meier method). At 1 year after the first
switch, 76.1%, 78.3%, and 80.9% of the patients in clopidogrel, prasugrel and
ticagrelor were adherents to the recommended treatment.
Conclusion: The frequency of use of certain antiplatelet
drugs varies significantly across different intervention centres. More than
three-quarters of the patients are adherent to treatment 1 year after starting
treatment. Orv Hetil. 2022; 163(19): 743–749.